Polisie soek OTM-rowers | Netwerk24
Deur Warda Meyer 19 November 2019 21:45
Volgens kol. Andrè Traut het die rowers die naweek toegang tot die OTM-masjien by die winkelsentrum in Manenberg verkry.
“Die rooftog is eers Saterdagoggend ontdek. Sommige van die geld wat van die kluis geroof is, is op die dak van die gebou gekry,” sê Traut.
Traut het bevestig dat niemand nog vir die rooftog in hegtenis geneem is nie.
Die polisie vermoed die rowers het deur die dak toegang tot die winkelsentrum gekry en dat die rowers slypmasjiene gebruik het om agter by die kluis in te breek.
Mense met inligting word versoek om die polisie se Stop Misdaad-nommer by 08600 10111 te bel.
Meer oor: Nyanga Junction-Winkelsentrum | Polisie-Ondersoek | Otm-Rowers | Misdaad